钦定古今图书集成/明伦汇编/氏族典/第347卷 > 周臣
## 钦定古今图书集成/明伦汇编/氏族典/第347卷 > 周臣

按《扬州府志》：“臣字元弼，通州人。弘治丙辰进士，授工
部主事，改刑部。有大臣子坐法执谳不挠，坐左迁蓟
州同知。正德初，擢顺天府推官。时刘瑾窃柄，其党有
罹罪者，臣穷治不少贷。瑾诬以他事下狱，竟无所坐。
已，有投匿名数瑾罪恶者，瑾大怒，矫旨责朝臣五品
以下廷跪。时方酷暑，臣愤中暍死。嘉靖初，诏复其家。”